Den Vest-Sjællandske Avis, 1824-06-28
Nyeste Post-Efterretninger. Den 15de Juni forelagte Sir James Mackintosch en Petition i det Engelske Underhuus angaaende Erkiendersen af de Sydamerikanske Friestater, som var underskreven af 17 Kiøbmænd og som alle ere meget anseelige Handlende i Cito og Deeltagere i denne Handel. Sir James anbefalede Gienstanden i en lang og dybt gaaende Demonstration, hvori han vel lod vederfares Ministrene en fuldkommen Ret med Hensyn til den Gang, som de i det Hele havde valgt; men meente blot, at man i Henseende til Hovedsagen havde drevet Distinctionen for vidt. Han sluttede med de Ord: Jeg vilde i Ministrenes Sted ikke have gjort mig skyldig i noget Brud paa Neutraliteten for at tiene Amerika, eller i nogen uretfærdig Handling for at gavne Englands Handel; men jeg vilde have gjort det, som kan bestaae med Neutralitet og Retfærdighed imedens det tillige gavnede Englands Handel. Jeg vilde derved have befæstet de Sydamerikanske Staters Friheder, at jeg vilde have beskyttet dem førend den Tilstand, som nu finder Sted i Spanien. - Hr. Canning svarede derpaa; at han havde ingen Besværing at føre over sin ærede og lærde Vens Foredrag. Men han maatte indsee, at uagtet der gives Handelsinterresser af det vigtigste Slags ved de Colonier, om hvilke han troer nu at kunne sige, at de have været Spanske, saa gives der ogsaa Jnterresser af et andet Slags af en ømmere Beskaffenhed med Hensyn til hvilke ethvert Ord, som man kunde yttre fra Hs. Majestæts Regierings Side, kunde frembringe Virkninger, om hvilke han var overbeviist, at hans ærede og lærde Ven ligesaa nødig vilde see dem som han selv. Han maatte derfor, ved det, som han vilde sige, afholde sig fra den Tilbøielighed, som han følte til at følge sin ærede og lærde Ven ved mange af de af ham anførte Gienstænde og han vilde saameget, som mueligt indskrænke sig til visse Facta uden videre Argumentation, uden forsaavidt som det kunde være nødvendigt til rigtigen at forstaae Sagen. Hr. Canning begyndte nu at give en Oversigt af Forhandlingernes Gang angaaende Coloniernes Friehed. Han sagde deri, at den Brittiske Regiering hverken havde givet derved Spanien eller nogen anden Magt den ringeste Anledning til Besværing og at den betimelig havde underrettet de andre Magter i de bestemteste Udtryk om den Vei, som den vilde vælge for at forhindre ethvert Angreb af nogen fremmed Magt paa Colonierne. Det Franske Hof havde derpaa gjort Forslag til at England skulde tage Deel i en Kongres for at overveie Sydamerikas Anliggender; men Regieringen havde vægret sig derved og anmeldet denne sin Vægring først for Frankerige og siden for Spanien. Dette er allerede blevet tilkiendegivet for Huuset og siden den Tid er Sagen forbleven i denne Forfatning. Det var dengang sagt Huset: at den Kongelige Regiering, endskiøndt den forbeholdt sig Ret til at handle saaledes, som den maatte holde det for passende dog tog i Betænkning at erkiende Coloniernes Uafhængighed. Dette var skeet, fordi det blev anseet for at være rigtigt, politisk, passende, retfærdigt og ædelmodigt at give Spanien Leilighed til først at foretage sig denne Handling, og for at see om den vilde benytte denne Leilighed. Det som han nu havde at anmelde for Huuset var, at Spanien ikke havde gjort noget Skridt, og at det nu var overladt den Bittiske Regiering at handle med Hensyn til de Sydamerikanske Stater efter sine egne Beskuelser, og Ønsker uden at tage noget Hensyn paa det Spanske Hof (Hør!) Det var det eneste, som han havde at meddele og han haabede Huset vilde indsee, at han, i det han blot anmelder et Factum, tillige hel tere vil fraraade end opmuntre til en Discussion. Han maatte vægre sig ved at meddele noget Vink om den Gang, som herefter skulle følges, eller nogen Hentydning paa det, som fremdeles vil blive foretaget, da man ellers ikke kunde undgaae den Fare, som vilde være uadskillelig fra at udbrede noget Lys over det. (Den Dunkelhed, hvori Ministeren indhyller sine Ord, viser tydeligt i hvilken nøie Forbindelse dette store Anliggende staaer med hele den nærværende Europæiske Politik og hvorledes Regieringerne søge at lempe sig efter hinanden og lade Begivenhederne selv udvikle sig Der hviler et politisk Havblik for nærværende Tid over Europa; Man skulde dog ikke troe, at det pludselig vil ende sig med en Storm. Efterat Hr. Canning havde sat sig ned under Biefaldsyttringer fra begge Sider af Huset, stod han paa nye op, som han sagde, for at meddele et Faktum, som han havde forglemt at omtale og som dog maaskee kunde være behageligt for Huset, nemlig at Hs. Brittiske Majestæts Regiering var anden Gang bleven anmodet om at tage Deel i en Congres angaaende Sydamerika, men at denne, endskiøndt Anmodningen var understøttet af indstændige Begiæringer, havde dog paa nye standhaftigen vægret sig derved (Bifald). - Herpaa traadte Oppositionens Talere frem, nemlig Sir Thomas Wilson, Hr. Brougham og Sir Francis Burdet og anførte forskiellige Grunde, hvorfor England burde strax erkiende Coloniernes Uafhængighed; men tilkiendegave dog alle deres Agtelse for Hr. Canning og Tilfredshed med hans Tale. - Ogsaa i Mødet den 15de fremlagte Hr. Canning nye Papire angaaende Slavehandelen og de Communicationer, som fra Englands Side ere gjorte til andre Magter, hvorved Hr. Brougham giorde den Beskyldning mod de Franske: at Slavehandelen bliver endnu dreven af Frankerige, ligesaa stærkt som tilforn. - Hr. Brougham har havt den Ubehagelighed, at den bekiendte Gourlay, som for et Par Aar siden giorde en saa stor Qvalm i Canada, overfaldt ham i Parlamentets Forsal, da han vilde gaae ud deraf paa Grund af, at han havde overleveret Hr. Brougham en Petition, som denne ikke havde forelagt Parlamentet. Han blev arresteret, som Vanvittig, hvilket Lægerne ogsaa have erklæret ham for, men han har protesteret derimod i et af de offentlige Blade. (Man kan imidlertid ikke nægte, at enhver som i et cultiveret Land griber til Næveretten beviser sig at være i en Tilstand af et Slags Sindsforvirring).J Vestham i Grevskabet Esser er et Laboratorium for de Congreviske Signal=Raketter sprunget den 10de Juni i Luften. To Arbeidsfolk bleve dræbte og nogle faarede. – Den nu afdøde Paine Knight, har foræret det Brittiske Museum sin kostbare Samling af Græske Mønte, hvis Værdie anslaaes til 30000 Pd. Sterling. - Regieringen har nu faaet authentiske Efterretninger om Nederlaget i Guinea og Sir Charles Maccarthys Død. Af de Officere, som ledsagede ham, frelsede kun Major Rickets og Fændriken Erskine sig med Flugten, skiøndt haardt saarede; men ingen af de Kiøbmænd, som ledsaged ham. Colonie-Sekretairen Hr. William blev saaret i Nakken; men løskiøbte sig. Han havde bragt to andre Officere og Generalen, som var saaret af en Flintekugle i Brystet, under et Træe, hvor han saae dem at blive paa en skrækkelig Maade myrdede af Asianterne. Dog synes der ikke at være blevne dræbte mere end 70 Europæere, da Tropperne for det meste bestod af Fantis Negere; men som fægtede slet. De Asiantes staae i Leier foran Fortet Cape Coast; men have ikke angrebet det endnu. Det Engelske Skib Oven Glendover ødelagte alle Hendtlige Negerbyer langs med Kysten. - 8 Engelske Krigskibe ligge uden for Algier og blokere Havnen. Algiererne ere meget utilfreds med denne vedvarende Krigstilstand, som kun bliver forlænget ved Deyens Egensindighed. Englænderne have nu ifinde at bombardere Staden, og to Bombeskibe, Meteor og Jnfernal, skulle afgaae fra Portsmouth. J en almindelig Forsamling af det Ostindiske Compagnie, hvori den nye Ostindiske Traktat imellem England og Nederlandene blev taget i Overveielse, erklærede Præsidenten: at Regieringen havde ikke derved gjort noget Skridt uden efter den fuldkomneste Overeensstemmelse med Direkteuren. Forsamlingen gav ogsaa eenstemmigen sit Biefald tilkiende. – Jfølge Efterretninger fra Madras har Regieringen taget kraftfulde Foranstaltninger for at standse de Uroeligheder, som vare opkomne formedelst Riismangelen. J Bombay løb den 17de Januar Orlogskibet Asia paa 84 Kanoner af Stabelen. Det er det 7de og tillige det største Orlogskib, som er blevet bygget i Jndien. J November Maaned i Fior have Storme og Regnskyl anrettet store Ødelæggelser ved Batavia.